jio port: Jio-তে Port করবেন? বাড়ি বসেই সম্ভব! জানুন কীভাবে... - port your existing number to jio via online and offline, follow these steps | Eisamay\nport your existing number to jio via online and offline, follow these steps\nJio-তে Port করবেন? বাড়ি বসেই সম্ভব! জানুন কীভাবে...\nSayantan Mukherjee | EiSamay.Com | Updated: 29 Dec 2020, 12:55:00 PM\nঅনলাইন এবং অফলাইন দু'রকম উপায়েই Jio-তে Port করতে পারবেন অন্য যে কোনও নেটওয়ার্কের গ্রাহকেরা। কোনও ঝক্কি ছাড়াই কী ভাবে Jio নম্বরে Port করবেন, জেনে নিন।\nএই সময় ডিজিটাল ডেস্ক: ঊর্ধ্ব গগনে Reliance Jio-র চাহিদা! লঞ্চ হওয়ার কিছু দিনের মধ্যেই গ্রাহকের নিরিখে দেশের অন্যান্য নামজাদা টেলিকম সংস্থাগুলিকে ছাপিয়ে গিয়েছিল Jio। তার পর থেকে একাধিক প্রিপেইড এবং পোস্টপেইড প্ল্যানের তাক লাগানো অফারে প্রতিযোগীদের আর ধারেকাছে ঘেঁষতে দেয়নি মুকেশ আম্বানির এই টেলিকম সংস্থা।\nJio-র নেটওয়ার্ক নিয়ে অভিযোগ ওঠে আখছারই। কিন্তু Jio ছাড়াও যেন বিকল্প কোনও উপায় নেই! কারণ খুবই কম টাকায় চিত্তাকর্ষক সব রিচার্জ প্ল্যান গ্রাহকদের অফার করে থাকে বেসরকারি এই টেলিকম সংস্থা। এরই মধ্যে আবার অন্য টেলিকম সংস্থা থেকেও গ্রাহক টানতে খুব সহজেই পোর্টিংয়ের পদ্ধতি চালু করেছে Jio। সংস্থার তরফে জানানো হয়েছে যে, অনলাইন এবং অফলাইন দু'রকম উপায়েই Jio-তে পোর্ট করতে পারবেন অন্য যে কোনও নেটওয়ার্কের গ্রাহকেরা।\nএখন প্রশ্ন হচ্ছে, অন্য যে কোনও নেটওয়ার্ক থেকে Jio-তে পোর্ট করাতে গেলে গ্রাহকদের কী কী জরুরি পদক্ষেপ নিতে হবে? প্রথমেই আসা যাক, অফলাইনে অর্থাৎ দোকানে বা Jio স্টোরে গিয়ে কেউ যদি পোর্ট করাতে চান, তাদের কী করতে হবে!\n১) আপনার যে মোবাইল নম্বরটি পোর্ট করবেন সেখান থেকে 'Port' লিখে 1900 নম্বরে একটি SMS পাঠিয়ে দিন। এটা করলে আপনি UPC জেনারেট করছেন। মেসেজ পাঠানো হয়ে গেলেই 1901 নম্বর থেকে একটি UPC Code আপনার ফোনের মেসেজে চলে আসবে, তার সঙ্গেই জানানো হবে Sim-এর এক্সপায়ারি ডেট।\n২) এবার আপনি সেই UPC Code-সহ, আইডি প্রুফ নিকটবর্তী Jio স্টোরে বা Jio রিটেলারের কাছে জমা করার কিছু দিনের মধ্যেই পোর্ট হয়ে যাবে এবং আপনি তখন Jio-র গ্রাহক হয়ে যাবেন।\nএছাড়াও কিছু দিন আগে doorstep delivery পরিষেবা চালু করেছে Jio। এই টেলিকম সংস্থার কাস্টোমার কেয়ারে আপনি যদি ফোন করে পোর্ট করার জন্য আবেদন করেন, তাহলে আপনাকে এই doorstep delivery-র অপশন দেওয়া হবে। বাড়িতে বসেই আপনার Jio পোর্ট হয়ে যেতে পারে। এই doorstep delivery-র সাহায্যে Jio-র কোনও কর্মী আপনার বাড়িতে এসে নতুন সিম দিয়ে যাবেন এবং সেটি চালুও করে দিয়ে যাবেন তিনি।\nJio-র 399 টাকার পোস্টপেইড প্ল্যানের ব্যাপক চাহিদা! 75GB ডেটার সঙ্গে 200GB রোলওভার\nএবার কেউ যদি অনলাইনে Jio-তে পোর্ট করাতে চান, তাহলে তাঁকে প্রথমেই Jio ওয়েবসাইটে যেতে হবে। সেখানে নিজের মোবাইল নম্বরটি দিতে হবে। এরপর ফোনে একটি OTP নম্বর আসবে, সেটা দিতে হবে এবং তারপর কনফার্মও করতে হবে। এই সব কাজ ঠিকঠাক ভাবে সম্পূর্ণ করতে পারলেই Jio-র এক প্রতিনিধি আপনার বাড়িতে doorstep delivery-র মাধ্যমে নতুন সিমটি দিয়ে যাবেন।\nJio App থেকেও এই একই পদ্ধতি অবলম্বন করে পোর্ট করা যেতে পারে। পোস্টপেইড কানেকশনে পোর্ট করাতে গেলেও এই একই পদ্ধতি মেনে চলতে হবে। তবে সে ক্ষেত্রে একটা বিষয় অতি অবশ্যই মাথায় রাখতে হবে যে, আপনার বর্তমান টেলিকম অপারেটরের সমস্ত পেন্ডিং বিল মিটিয়ে দিতে হবে। আবার প্রিপেইড কাস্টোমারদের পোর্ট করার ক্ষেত্রে ব্যালেন্স যাতে ক্যারি ফরোয়ার্ড না হয়ে যায়, সেই বিষয়টিও মাথায় রাখতে হবে।\nWhatsApp QR Code-এর সাহায্যে কী ভাবে নতুন নম্বর যোগ করবেন, জানুন পরের খবর\nport to jio online at home port to jio online port to jio home delivery port to jio jio sim doorstep delivery jio port\nWeb Title : port your existing number to jio via online and offline, follow these steps


পুরো বলিউড মাত করার পর ‘ডার্টি পিকচার’-কে এখন বিভিন্ন ভাষায় তৈরির ধুম পড়েছে। শোনা যাচ্ছে, এবার তৈরি হবে ‘ডার্টি’র বাংলা ভার্সন। যেখানে টালিউডকে ‘ডার্টি’ করবেন ভারতীয় আইটেম গার্ল রাখি সাওয়ান্ত।খবরটি জানিয়েছেন খোদ হবু ‘সিল্ক স্মিতা’ রাখি সাওয়ান্ত। তিনি জানান, সম্প্রতি কলকাতার একটি ছবিতে আইটেম গানে অংশ নেয়ার পরপরই বাংলা ‘ডার্টি পিকচার’র প্রস্তাব আসে রাখির কাছে। রাখি বলেন, “বিদ্যা তো ‘ডার্টি পিকচার’-এ তেমন কিছুই করেননি। আমি তার চেয়েও বেশি চমক দেখাবো বাংলা ‘ডার্টি পিকচার’-এ। বাংলা সিল্ক স্মিতার উত্তাপ বিদ্যার চেয়েও আরো অনেক বেশি থাকবে।” রাখি জানান, টালিউডি ‘ডার্টি’-কে আসেলে পুরোপুরি রিমেক বলা চলে না, এটাকে রিমেক এবং সিকুয়্যালের সম্মিলিত রূপ হিসেবে মনে করছেন রাখি। বিতর্কিত এই বলিউড আইটেম গার্ল জানান, এই ছবিটি পরিচালনা করবেন টালিউড অভিনেত্রী এবং পশ্চিমবঙ্গের রাজ্যসভার সদস্য শতাব্দী রায়। শতাব্দীকে কলকাতার বচ্চন পরিবারের সঙ্গে তুলনা করেছেন রাখি। তিনি বলেছেন, “কলকাতার শতাব্দী রায় হলেন বলিউডের অমিতাভ এবং জয়া বচ্চনের মতো ক্ষমতাধর ও জনপ্রিয়।” এদিকে এটাও জানা গেছে, শতাব্দী রায় পরিচালিত বাংলা ‘ডার্টি পিকচার’র প্রযোজনা করবেন আরেক টালিউডের অভিনেতা তাপস পাল। এই খবরের সত্যতা নিশ্চিত করেছেন তাপস পাল নিজেই। তিনি বলেন, “হ্যাঁ।…\nগেল বেশ কিছুদিন ধরে নির্ঘুম রাত কাটাচ্ছেন বলিউডের বাঙালি সুন্দরী বিপাশা বসু। ফিটনেস পাগল বিপাশা নিজের স্বাস্থ্যের তোয়াক্কা না করে একটানা রাত জেগেই যাচ্ছেন। তবে এসব তিনি শুধুই কাজের জন্য করছেন। তার কর্মনিষ্ঠার কাছ হার মেনেছে ‘ফিটনেস’ প্রেম। জানা গেছে, বিপাশা বসু তার নতুন ছবি ‘রাজ ৩’র জন্য বেশ কয়েক রাত ধরে ঘুমাতে পারছেন না। কারণ বিক্রম ভাট পরিচালিত ওই হরর থ্রিলার ছবির বেশির…\nআবারো দত্তক নিলেন ক্যাথরিন হেইগেল\nদ্বিতীয়বারের মতো মা হলেন ‘গ্রেস অ্যানাটমি’ খ্যাত অভিনেত্রী ক্যাথরিন হেইগেল। খবরটি জানিয়েছেন ক্যাথরিনের এক প্রতিনিধি। কিন্তু সেই সন্তান ছেলে নাকি মেয়ে, এ ব্যাপারে এখনো মুখ খোলেননি ক্যাথরিনের প্রতিনিধি।প্রতিনিধি জানান, সন্তানটি ক্যাথরিন এবং স্বামী জোশ ক্যালির ভ্রূণজাত সন্তান নয়। তারা দত্তক নিয়েছেন তাদের দ্বিতীয় সন্তানকে। কিন্তু কোন জায়গা থেকে, কিভাবে তারা দত্তক নিয়েছেন…\nটোয়ালাইট’ খ্যাত তারকা ক্রিস্টেন স্টুয়ার্ট নিজেকে খুব একা বোধ করছেন। তার কাছে মনে হচ্ছে জীবনকে তিনি উপভোগ করতে পারছেন। তার তারকাখ্যাতি তাকে নিঃসঙ্গ করে দিচ্ছে।সম্প্রতি ‘হলিউড লাইফ’কে দেয়া এক সাক্ষাৎকারে ক্রিস্টেন তার এই মনের কথাটি প্রকাশ করেন।২২ বছর বয়সী এই অভিনেত্রী প্রেম করছেন তার ‘টোয়ালাইট’ সহ-অভিনেতা…\nভারতের জাতীয় পুরস্কারজয়ী পরিচালক প্রিয়দর্শনের এইডস বিষয়ক ছবিতে অভিনয় করবেন আমির খান। জানিয়েছেন পরিচালক প্রিয়দর্শন নিজেই।সম্প্রতি প্রিয়দর্শন সাংবাদিকদের বলেন, “এইডস নিয়ে চলচ্চিত্র তৈরির প্রজেক্টটি খুব জলদিই শুরু করবো। তবে এখনো ছবির স্ক্রিপ্ট চূড়ান্ত হয়নি। এর আগেই অবশ্য আমি আমিরের সঙ্গে কথা বলেছি।…\nভারতের জনপ্রিয় চলচ্চিত্র ‘ওয়াক্ত’এর জোহরা জাবিন খ্যাত বর্ষীয়ান অভিনেত্রী অচলা সাচদেভ আর নেই। তিনি সোমবার পুনে হাসপাতালে ৮৮ বছর বয়সে মারা যান।গত সাত মাস ধরেই তিনি সম্পূর্ন রূপে শয্যাশায়ী সোমবার বিকাল সাড়ে পাঁচটায় তিনি মারা যান। গত ছয় মাস আগে তিনি মস্তিষ্কজনিত রক্তক্ষরণ হলে হাসপাতালে ভর্তি হন। গত বছর…\n‘হেট স্টোরি’ নিয়ে যতটা বিতর্কিত হয়েছিলেন পাওলি দাম রবীন্দ্রনাথের গল্পানুসারে তৈরি করা ‘এলার চার অধ্যায়’ দিয়ে ততটাই দর্শকের কাছে আসবেন বলে বিশ্বাস করেন চলচ্চিত্র বোদ্ধারা। হিট অ্য্যান্ড হট এই নায়িকা, যার কিনা পোস্টার নিষিদ্ধ করতে হয়েছে পশ্চিম বঙ্গের রাজ্য সরকারকে সেই এবার রবী ঠাকুরের নায়িকা। ১২ হাত…\nচতুর্থবারের মতো বিয়ে করে নিজেদের সম্পর্ককে আরো মজবুত করলেন হলিউড জুটি মারিয়া ক্যারি এবং নিক ক্যানন। শুক্রবার এই জুটি প্যারিসের আইফেল টাওয়ারের সামনে পরিবার-পরিজন ও সাংবাদিকদের উপস্থিতি চতুর্থবারের মতো বলেন ‘আই ডু’। প্রতিবছর মারিয়া-নিক তাদের বিবাহবার্ষিকীতে নতুন করে বিবাহবন্ধনে আবদ্ধ হন। ২০০৮ সালে…\n‘কাহানি’র ঘরে ৫০ দিনে ১০৪ কোটি রুপি!\nসর্বসাকুল্যে লগ্নি ছিল ৮ কোটি রুপি। প্রযোজক-পরিচালকরা ভেবেছিলেন এটাও বুঝি উঠে আসবে না। কিন্তু সেই লগ্নি একদিনে উঠে এসে এখন ৫০ দিনের মাথায় ১০৪ কোটি রুপি ঘরে তুলেছে বিদ্যার থ্রিলার ‘কাহানি’।শুক্রবারে বলিউড বক্সঅফিস এক্সপার্ট তরুণ আদর্শ তার টুইটার ওয়ালে লেখেন, “বক্সঅফিসে ‘কাহানি’র বয়স কাল ৫০ দিন হবে। এর…\nবয়স মাত্র নয় মাস। আর এরই মধ্যে চাকরির প্রস্তাব আসাতে শুরু করেছে হার্পার সেভেন বেকহামের জন্য। কেনই বা আসবে না? যার বাবা একজন আন্তর্জাতিক ফুটবল তারকা আর মা বিশ্বখ্যাত ফ্যাশন ডিজাইনার, তার বাজার দর এই দুর্মূল্যের বাজারে যে কতো বেশি তা ঠিকই আঁচ করতে পেরেছে সবাই। এজন্যই তো সম্প্রতি নিজের জীবনের প্রথম ‘জব অফার…\nঅ্যাকশনে নামছেন পাকিস্তানের ‘প্রিন্স অফ পপ’ আলি জাফর। ‘তেরে বিন লাদেন’, ‘মেরে ব্রাদার কি দুলহান’ এবং সবশেষ ‘লন্ডন প্যারিস নিউইয়র্ক’ ছবিতে কমেডি ও রোমেন্টিক চরিত্রে কাজের পর এবার অ্যাকশনে নিজেকে যাচাই করতে যাচ্ছেন আলি। শোনা যাচ্ছে, তামিল অ্যাকশন ছবি ‘ভেট্টাই’র হিন্দি সংস্করণে আলি জাফরকে দেখা যাবে।…\n‘ইশা বলিউডের অ্যাঞ্জেলিনা জোলি’\nমডেলিং থেকে বলিউডে এসেছেন ইশা গুপ্তা। কিংফিশারের ক্যালেন্ডারে আবেদনময়ী ইশা দৃষ্টি কেড়েছেন সবার। সেই জের ধরেই ইশার ঝুলিতে আসে ‘জান্নাত ২’ ছবির ছবির প্রস্তাব। আর প্রথম ছবিটি মুক্তি না পেতেই তার কাছে এসে হাজির আরো দুটি বিগ বাজেট ছবি। এতো কিছু কিভাবে সম্ভব? তার উত্তর দিলেন বলিউডের সফল প্রযোজক মগেশ ভাট। তিনি…\n‹ শুরু < 1656 1657 1658 1659 1660 > শেষ ›


ফিলিস্তিনে হামলার ঘটনায় প্রতিবাদ জানিয়েছেন তথ্য মন্ত্রী\nপ্রকাশ: ১৪ মে ২০২১, ০১:৪৫ পিএম | আপডেট: ১৪ মে ২০২১, ০১:৪৭ পিএম\nঈদের নামাজ শেষে সাংবাদিকদের সাথে মতবিনিময় করছেন ড. হাসান মাহমুদ\nপ্রকাশ: ১৪ মে ২০২১, ০১:৪৫ পিএম\nআপডেট: ১৪ মে ২০২১, ০১:৪৭ পিএম\nফিলিস্তিনে হামলার তীব্র প্রতিবাদ জানিয়েছেন তথ্য ও সম্প্রচার মন্ত্রী এবং আওয়ামী লীগের যুগ্ম সাধারণ সম্পাদক ড. হাছান মাহমুদ। শুক্রবার (১৪ মে) বায়তুল মুকাররমে ঈদের নামাজ শেষে সাংবাদিকদের সাথে মতবিনিময়কালে তিনি এ কথা বলেন।\nবিষয় : তথ্য মন্ত্রী ফিলিস্তিনে হামলার প্রতিবাদ


ফোজদারি মামলা কি? কোন আদালতে পরিচালিত হয় ।\n08/03/2020 16/04/2020 admin2Comments কোন আদালতে পরিচালিত হয়, ফোজদারি মামলা কি?, ফোজদারি মামলা কি? কোন আদালতে পরিচালিত হয় ।\nসাধারন ভাষায় কোন ব্যক্তিকে যখন মারামারি, চুরি, ডাকাতি, খুন, যখম, প্রতারনা, দস্যুতা, রেইপ, অপহরণ, বে-আইনি সমাবেশ, ইভ-টিজিং, জালিয়াতি, মিথ্যা সাক্ষ্যদান প্রভুতি অপরাধে দোষী সাব্যস্ত করে তার বিরুদ্বে মামলা দায়ের করা হয় তাকে বলে ফৌজদারি মামলা ক্রিমিনাল কেস।\nপেনাল কোডে অপরাধ এবং এর শাস্তির পরিমাণ উল্লেখ আছে কিন্তু কিভাবে অপরাধিকে শাস্তি দেয়া হবে তার কথা উল্লেখ আছে কোড অফ ক্রিমিনাল প্রসিডিউর, ১৮৯৮ বা ফৌজদারি কার্যবিধিতে।\nব্যাপক ভাবে ক্রিমিনাল আদালত তিনভাগে\nব্যক্তির অধিকার ও সম্পত্তির অধিকার ব্যতিত যেকোনো অপরাধ ফৌজদারি মামলার অন্তর্ভুক্ত। বাংলাদেশের বিচার ব্যবস্থায় রাজনৈতিক হাঙ্গামা, ব্যক্তির জীবন হরণ, অর্থসম্পদ লুটপাট ও যৌন হয়রানির অপরাধে ফৌজদারি মামলার ব্যবহার সবচেয়ে বেশি। এক কথায় চুরি, ডাকাতি, খুন, জখম, প্রতারণা, দস্যুতা, লুটপাট, বিস্ফোরণ, ধর্ষণ, অপহরণ, বেআইনি সমাবেশ, যৌন হয়রানি, জালিয়াতি, মিথ্যা সাক্ষ্য প্রদান প্রভৃতি অপরাধে যেসব মামলা দায়ের করা হয় তাকে ফৌজদারি মামলা বলা হয়। এসব মামলায় দোষী সাব্যস্ত হলে জেল জরিমানা, যাবজ্জীবন এবং মৃত্যুদণ্ড হয়ে থাকে।\nপ্রকৃতপক্ষে ফৌজদারী মামলাকে দু’ভাগে ভাগ করা হয়, একটি আমলযোগ্য মামলা, অন্যটি আমল অযোগ্য মামলা। আবার আমলযোগ্য মামলাকে দু’ভাগে ভাগ করা হয়, একটি জি আর বা পুলিশী মামলা অন্যটি সি আর বা নালিশী মামলা।\n১) আমলযোগ্য মামলা:\nআইন মোতাবেক কিছু অপরাধ সংঘটিত হলে পুলিশ ওয়ারেন্ট ছাড়াই গ্রেফতার করতে পারে। এসব ক্ষেত্রে থানার ভারপ্রাপ্ত কর্মকর্তা দ্রুত ব্যবস্থা নিয়ে আদালতে প্রতিবেদন দিয়ে থাকেন। এসব অপরাধে যে মামলা হয় তাই আমলযোগ্য মামলা। ফৌজদারী কার্যবিধির ৪(১) উপধারায় ক্লজ চ-এ আমলযোগ্য মামলা সম্পর্কে বলা হয়েছে।\n২) আমল অযোগ্য মামলা:\nকিছু অপরাধ সংঘটিত হলে পুলিশ ওয়ারেন্ট ছাড়া গ্রেফতার করতে পারে না। অপরাধ সংঘটিত হলে পুলিশ সংশ্লিষ্ট ম্যাজিস্ট্রেটের অনুমতি নিয়ে সর্বোচ্চ ৬০ দিনের মধ্যে প্রসিকিউশন রিপোর্ট বা নন-এফআইআর মামলা আদালতে দাখিল করে। এগুলো আমল অযোগ্য মামলা। এধরনের অপরাধের মামলা কোর্টের নন-জিআর রেজিস্টার ভুক্ত হয়ে পরিচালিত হয় হয় বলে এ মামলাকে নন-জিআর মামলা বলা হয়। ফৌজদারী কার্যবিধির ৪ (১) উপধারার ক্লজ ঢ-এ আমল অযোগ্য মামলা সম্পর্কে বলা হয়েছে।\nনালিশী বা সিআর মামলা:\nম্যাজিস্ট্রেট আদালতে সরাসরি গিয়েও কোর্ট ফি দিয়ে বিচার প্রার্থনা করা যায়। এক্ষেত্রে কা:বি: ২০০ ধারায় শপথ নিয়ে আবেদনের উল্টো পিঠে জবানবন্দি রেকর্ড করতে হয়। কোর্ট রেজিস্টারে মামলা এন্ট্রি হয়ে পরিচালিত হওয়ার কারণে এগুলোকে সিআর মামলা বলা হয়।\nথানার ভারপ্রাপ্ত কর্মকর্তার কাছে এজাহার দায়েরের মাধ্যমে যে মামলা শুরু হয় তাই পুলিশী মামলা নামে পরিচিত। পুলিশী মামলাকে আবার দু’ভাগে ভাগ করা হয়:\nক) জি আর মামলা:\nথানায় কোন আমলযোগ্য অপরাধ ঘটার খবর পেলে থানার ভারপ্রাপ্ত কর্মকর্তা কা:বি: ১৫৪ ধারা অনুসারে মামলা করে আদালতে এফআইআর দাখিল করে কা:বি: ১৫৬ ধারা অনুসারে মালার তদন্ত শুরু করেন। এটিই জি আর মামলা। থানা থেকে এফআইআর আদালতে আসার পর কোর্ট ইন্সপেক্টর/সাব-ইন্সপেক্টর বা জিআরও (জেনারেল রেজিস্টার অফিসার) উক্ত এফআইআর-টি মামলা হিসেবে কোর্টের জেনারেল রেজিস্টারে এন্ট্রি করে তা দ্রুত ম্যাজিস্ট্রেট এর নজরে আনেন।\nখ) নন জি আর মামলা:\nআবার থানায় আমলযোগ্য মামলা সংঘটিত হওয়ার সংবাদ পেলে ভারপ্রাপ্ত কর্মকর্তা সেটিকে এজাহার হিসেবে গণ্য না করে পুলিশ প্রবিধান এর প্রবিধি ৩৭৭ অনুসারে জিডি এন্ট্রি করে সংশ্লিষ্ট ম্যাজিস্ট্রেটের অনুমতি নিয়ে বিষয়টি তদন্ত করে আদালতে নন-এফআইআর প্রসিকিউশন রিপোর্ট দায়ের করতে পারেন। এগুলো নন-জিআর মামলা নামে পরিচিত।\nফৌজদারি মামলা পরিচালিত হয় যে আদালতে\nফৌজদারি মামলাগুলো সাধারণত চারটি আদালতে পরিচালিত হয় তা হলো\n১। বাংলাদেশ সুপ্রিম কোর্টের আপিল বিভাগ ২। হাইকোর্ট বিভাগ ৩। দায়রা জাজ আদালত ৪। ম্যাজিস্ট্রেট আদালত।\nজেলা পর্যায় যে বা যারা ফৌজদারি মামলা পরিচালনা করেন তাদের সেশন কোট বা দায়রা আদালত বলে। এই আদালতের বিচারকরা হলেন :\n১। দায়রা জজ : যিনি জেলা পর্যায়ে ক্রিমিনাল মামলার প্রধান বিচারক।\n২। অতিরিক্ত দায়রা জজ\n৩। যুগ্ম দায়রা জজ।\nদায়রা জজ আইন আরোপিত সব ধরনের শাস্তি দিতে পারেন। শুধু ডেথ পেনাল্টির কার্যকর করার ক্ষেত্রে হাইকোটের অনুমতি লাগবে। যুগ্ম দায়রা জজ ডেথ পেনাল্টি বা ১০ বছরের বেশি কারাদণ্ডাদেশ দিতে পারবেন না।\nমেট্রোপলিটন এলাকার ম্যাজিস্ট্রেটের শ্রেণি বিভাগ নিম্নরূপ :\n১। চিফ মেট্রোপলিটন ম্যাজিস্ট্রেট (সিএমএম)\n২। অতিরিক্ত চিফ মেট্রোপলিটন ম্যাজিস্ট্রেট।\nঅন্যদিকে মেট্রোপলিটন বা মহানগর এলাকার বাইরের ম্যাজিস্ট্রেটরা বা জেলা আদালতের ম্যাজিস্ট্রেটরা কয়েকটি শ্রেণিতে বিভক্ত :\n১. চিফ জুডিশিয়াল ম্যাজিস্ট্রেট,\n২. অতিরিক্ত চিফ জুডিশিয়াল ম্যাজিস্ট্রেট।\nমেট্রোপলিটন মেজিস্ট্রটদের মধ্যে রয়েছেন :\n১. মেট্রোপলিটন ম্যাজিস্ট্রেট,\n২. প্রথম শ্রেণির ম্যাজিস্ট্রেট,\n৩. দ্বিতীয় শ্রেণির মেজিস্ট্রেট ও\n৪. তৃতীয় শ্রেণির মেজিস্ট্রেট।\nপ্রথম শ্রেণির মেজিস্ট্রেট নির্জন কারাবসসহ পাঁচ বছরের অনধিক কারাদণ্ড দিতে পারবেন এবং ১০ হাজার টাকা জরিমানা করতে পারবেন।\nদ্বিতীয় শ্রেণির মেজিস্ট্রেট নির্জন কারাবাসসহ তিন বছরের কারাদণ্ড এবং অনধিক পাঁচ হাজার টাকা জরিমানা করতে পারবেন।\nতৃতীয় শ্রেণির ম্যাজিস্ট্রেট অনধিক দুই বছরের সাজা এবং দুই হাজার টাকা জরিমানা করতে পারবেন। কোনো আসামি যদি জরিমানার টাকা দিতে না চান সেক্ষেত্রে ম্যাজিস্ট্রেটের টাকা অনাদায়ের জন্য আসামিকে দণ্ডদানের যে ক্ষমতা রয়েছে তার এক-চর্তুথাংশের বেশি দিতে পারবেন না।\nঅর্থাৎ কারো কারাদণ্ড যদি ২ বছরের হয় এবং এর সঙ্গে অর্থদণ্ডও হয় সে ক্ষেত্রে আসামি যদি অর্থ দিতে না পারে তাহলে মেজিস্ট্রেট বাড়তি আরো সর্বোচ্চ ছয় মাসের কারাদণ্ডাদেশ দিতে পারবেন।\nসূত্র: (বাংলাদেশ আইনগত অধিকার – একটি অনলাইন ভিক্তিক আইন সেবা পেইজ। যে কোনো আইনি প্রতিকার সম্পর্কে জানতে আমাদেরকে মেসেজ করুন। )\n← তৃতীয় শ্রেণীর কর্মচারীদের পদ পদবি পরিবর্তন ও বেতনগ্রেড উন্নীতকরণের আবেদন জনপ্রশাসন মন্ত্রণালয়ে।\nগৃহ নির্মাণ ঋণের মাসিক কিস্তির পরিমাণ বের করে ফেলুন খুব সহজেই। →\nসাময়িক বরখাস্ত থাকার সময়ে যে সুযোগ সুবিধা পাইবেন না।\n17/12/2019 18/04/2020 admin 1\nগণকর্মচারী (আচরণ) বিধিমালা,১৯৭৯\n2 thoughts on “ফোজদারি মামলা কি? কোন আদালতে পরিচালিত হয় ।”\nPingback: গণ কর্মচারী (সাজাপ্রাপ্তিতে বরখাস্ত) অধ্যাদেশ, ১৯৮৫\nPingback: ফৌজদারী অপরাধে সাজা হলে কি চাকরি চলে যাবে?


প্রশ্নপত্র ফাঁসে ব্যবহৃত হচ্ছে বিদেশি ফোন নম্বরও! - Ajkershomoy - আজকের সময় (পরীক্ষামূলক)\nHome / slider / প্রশ্নপত্র ফাঁসে ব্যবহৃত হচ্ছে বিদেশি ফোন নম্বরও!\nপ্রযুক্তিবিদ শাহাদাত হোসেন মনে করেন, বিদেশি সিম কার্ড দেশে ব্যবহার করা মানে দেশের কোনও না কোনও মোবাইল ফোন অপারেটরের সঙ্গে যুক্ত রয়েছে তার নেটওয়ার্ক। এক্ষেত্রে স্থানীয় কোনও নম্বরে ফোন দেওয়া হলে বিদেশি নম্বর কিংবা স্থানীয় নম্বর মোবাইল ফোনে দেখা যেতে পারে। তিনি জানান, বিদেশি সিম কার্ড ব্যবহার করে অপরাধ করলে তাকে ধরতে মোবাইল ফোন অপারেটরের সাহায্য নিতে হবে। কারণ, সেই সিম কার্ড কোনও না কোনও নেটওয়ার্কের সঙ্গে যুক্ত। মোবাইল ফোন অপারেটরদের কাছে সেই বিদেশি সিম কার্ডের সিরিয়াল নম্বর সিস্টেমে থাকে। তাই বের করা সহজ।\nএ বিষয়ে বিটিআরসির সচিব সারওয়ার আলম বলেন, ‘প্রশ্নপত্র ফাঁসে জড়িত নম্বরগুলো খুঁজে বের করছে আইনশৃঙ্খলা রক্ষাকারী বাহিনী। বাইরের নম্বরগুলো খুঁজে বের করা একটু কঠিন কিন্তু অসম্ভব কিছু নয়। আবার ফেক নম্বর কিংবা ক্লোন নম্বরও হতে পারে। এই নম্বরগুলোকে ব্লক করা কোনও ব্যাপার নয়। এই নম্বরগুলোর গ্রাহকের তথ্যও বের করা সম্ভব। এই কারণেই আমাদের বায়োমেট্রিক ডাটাবেজ করা আছে।’ তিনি আরও বলেন, ‘প্রশ্নফাঁসের ব্যাপারে আমরা কারিগরি সহায়তা দিয়ে থাকি। আমাদের কাছে সহায়তা যা চাওয়া হবে আমরা দেবো।’ বাংলা ট্রিবিউন\nPrevious: ফেসবুক-গুগলে বিজ্ঞাপন বন্ধের হুমকি ইউনিলিভারের


কারো অসংগত আবেগের কাছে নিজেকে জিম্মি করে ফেলবে না | মোহাম্মদ মোজাম্মেল হক\nমোটিভেশন, আবেগ ও প্রবচনআবেগ\nকারো অসংগত আবেগের কাছে নিজেকে জিম্মি করে ফেলবে না\nতুমি কাউকে কথা দিয়েছো, পছন্দ করো, কিংবা ভালোবাসো; খুব ভালো কথা। কিন্তু খেয়াল রাখবে, তুমি যেন তোমার প্রিয় মানুষটির মানবিক সীমাবদ্ধতা, নির্বুদ্ধিতা, ব্যক্তিগত স্বার্থচিন্তা কিংবা অসংযত আবেগের কাছে নিজেকে জিম্মি করে না ফেলো। মনে রাখবে, being emotional hostage of someone, is the worst kind of hostage situation.\n‘না’ বলার ক্যাপাসিটি কখনো কখনো আমাদেরকে শোচনীয় পরিস্থিতি থেকে রক্ষা করে। কখন এনগেইজ হতে হবে এবং কখন নিজেকে উইথড্র করে নিতে হবে, এই কান্ডজ্ঞানটুকু থাকা চাই। সম্পর্ককে সুস্থ রাখার একমাত্র পদ্ধতি হলো সম্পর্কের সীমাকে মেনে চলা।\nমনে রাখতে হবে, সম্পর্ক মাত্রই হচ্ছে একটা ‘গিভ অ্যান্ড টেইক’ এর ব্যাপার। কিছু কিছু সম্পর্ক গড়ে ওঠা সৌভাগ্যের ব্যাপার। একই সাথে, কিছু কিছু সম্পর্ক নষ্ট হয়ে যাওয়াটাও সৌভাগ্যের ব্যাপার।\nএসব কথা আমি যত্রতত্র, অহরহ এবং বারে বারে বলি। এবং ফর দা রেস্ট অফ মাই লাইফ বলতেই থাকবো। কেননা, এগুলো হলো আমার এবং যে কোনো বোধসম্পন্ন মানুষের জীবনের দীর্ঘ অভিজ্ঞতার সার নির্যাস।\nতুমি বা কেউ চাইলেই নিজের জীবনকে নতুন আঙ্গিকে নতুন করে সাজাতে পারবে না। মানুষের যে দীর্ঘ ইতিহাস তারই আলোকে, আমাদের গঠনগত যে প্রাকৃতিক ব্যবস্থাপনা, সেটার সাথে সংগতিপূর্ণ করেই যদি তুমি জীবনযাপন করতে পারো তাহলেই কেবল তুমি সুখী হতে পারবে।\nআমার এই কথাটা বিশ্বাস করো, নিজেকে ক্ষতিগ্রস্ত করে আত্মত্যাগ করার পরিণতি কখনো ভালো হয় না। অন্য কারো জন্য তুমি ততটুকুই করবে যতটুকুর ভার তুমি স্বাচ্ছন্দ্যে বইতে পারবে। এই ‘অন্য কারো’ মানে তুমি ছাড়া অন্য যে কেউ।\nনিজেকে এমন একদিনের জন্য প্রস্তুত করো যেদিন কারো সুপারিশ কাজে লাগবে না এবং যেদিন নিজেকে ছাড়া অন্য কারো কথা কেউ ভাবতেই পারবে না। হ্যাঁ, সেই দিনটা হলো ইয়াওমুল আখেরাহ বা কিয়ামতের ময়দান।\nআল কোরআনের এই আয়াতটা যখন আমি পড়ি তখন আমার কাছে মনে হয়, ইসলামের চেয়ে বেশি অস্তিত্ববাদী কোনো তত্ত্ব বা মতবাদ হতে পারে না।\nএ প্রসঙ্গে মহান আল্লাহতালা বলছেন,\nيَوْمَ يَفِرُّ الْمَرْءُ مِنْ اَخِيْهِۙ وَاُمِّهٖ وَاَبِيْهِۙ وَصَاحِبَتِهٖ وَبَنِيْهِؕ لِكُلِّ امْرِیءٍ مِّنْهُمْ يَوْمَٮِٕذٍ شَاْنٌ يُّغْنِيْهِؕ\nসেদিন মানুষ পালাবে তার ভাই থেকে, তার মা ও বাবা থেকে, এবং তার স্ত্রী ও ছেলেমেয়েদের থেকে। সেদিন প্রত্যেকটি মানুষেরই এমন এক অবস্থা হবে যা তাকে (অন্যদের থেকে) অমনোযোগী করে রাখবে। (অর্থাৎ সে শুধু নিজেকে নিয়েই ব্যস্ত থাকবে।)\n(সূরা আবাসা, আয়াত নম্বরঃ ৩৪-৩৭)\nইতোমধ্যেই যদি তুমি সেরকম কোনো ট্রাপের মধ্যে পড়ে থাকো তাহলে যে কোনো মূল্যে এট দা ভেরি ফার্স্ট চান্স সেটা থেকে বের হয়ে আসো। মনে রেখো, কোনো ক্ষতি জীবনের চেয়ে বড় কোনো ক্ষতি নয়। এবং যে কোনো ক্ষতি একটা পর্যায়ে মানুষের পুষিয়ে যায়, যে কোনো কষ্ট, তা যত বড় বলে তোমার এই মুহূর্তে মনে হোক না কেন, এক সময় তা তুমি ঠিকই ভুলে যাবে।\nজগতের সেরা মানুষটি বলেছেন, তোমাদের ভাইকে তোমরা সহযোগিতা করো হোক সে মজলুম অথবা সে জালেম। তখন তাঁকে জিজ্ঞেস করা হলো, যে মজলুম তাকে কীভাবে সহযোগিতা করতে হবে সেটা তো আমরা বুঝলাম। কিন্তু যে কিনা অত্যাচারী বা জালেম তাকে আমরা কীভাবে সহযোগিতা করব? তখন তিনি বললেন, অত্যাচারীকে তার অত্যাচার থেকে বিরত রাখাই হচ্ছে তাকে সহযোগিতা করা।\nএ কথার মানে হল, যে যেটার জন্য যোগ্য নয়, তার জন্য সেটা অনুমোদন করবে না। কেউ যদি রেড লাইন ক্রস করে তাকে তুমি প্রতিহত করবে। অথবা প্রতিবাদ করবে। তাও যদি করতে না পারো তাহলে কীভাবে এই অসহনীয় পরিস্থিতি থেকে বের হওয়া যায় সেটার জন্য সক্রিয়ভাবে চিন্তাভাবনা এবং কার্যকর পরিকল্পনা গ্রহণ করবে।\nনিজেকে হেয় প্রতিপন্ন করা, নিজেকে অক্ষম মনে করা, নিজেকে কারো অসংগত আবেগ আর অন্যায় আবদারের কাছে সমর্পণ করে দেওয়া, এগুলো হলো নিজেকে নিজে দাস হিসেবে বিক্রি করে দেয়ার শামিল। নিজেকে বিক্রয় করে দেওয়া আর আত্মহত্যা করা, দুইটার মাসাআলা একই। দুটাই অন্যায়। দুটাই নাজায়েয ও প্রকৃতিবিরুদ্ধ।\nতাই ঘুরে দাঁড়াতে হবে নিজের পায়ে শক্ত হয়ে শিরদাঁড়া সোজা করে। এটি হচ্ছে আমার গুরু জর্ডান পিটারসনের 12 rules for life এর ১লা নম্বর কথা। একই সাথে এটি হচ্ছে কোরআন হাদিসের কথা। সর্বোপরি, এটাই হচ্ছে আমার একান্ত উপলব্ধি।\nAbdullah Al Masud: এটা শুধু ভালোবাসার মানুষটার জন্য না, অন্যায় করা অফিসের বসের জন্যেও সমানভাবে প্রযোজ্য। বসের স্নেহ পেয়ে তার কাছে ইমোশনাল হোস্টেজ হয়ে থাকাটাও কম নাহ!\nমোহাম্মদ মোজাম্মেল হক: মানুষের সাথে মানুষের সম্পর্ক হবেই। নানা কাজে অন্যদের সাথে আমাদের সম্পর্ক স্থাপন করতেই হবে। সেই রিলেশান হতে পারে অকেশনাল কিংবা long-term, দ্যাট ডাজন্ট ম্যাটার। এগুলো সব ঠিক আছে। কিন্তু কোনোভাবেই কারো কাছে নিজেকে জিম্মি হতে দেয়া যাবে না। সেটা হোক নিজ পিতা-মাতা অথবা ছেলে-মেয়েদের কাছে কিংবা নিজের স্বামী বা স্ত্রীর কাছে কিংবা ভাই-বোনদের কাছে কিংবা প্রিয় সংগঠনের লোকজনের কাছে কিংবা নিজের কোনো প্রিয় বন্ধুর কাছে। সর্বাবস্থাতেই নিজের স্বাতন্ত্র্য, স্বাধীনতা ও আত্মমর্যাদা রক্ষা করতে হবে।\nMohammad Junaid: গভীর মনোযোগ সহকারে পাঠ করলাম। অত্যন্ত উপকারী শিক্ষণীয় অন্তর্দৃষ্টিমূলক লেখা। ধন্যবাদ আপনাকে। আপনার ব্যক্তিত্বের সংজ্ঞাটি শাশ্বত। একটি প্রশ্ন, রক্তের সম্পর্ককে বোধহয় আপনি সর্বাবস্থায় অকাট্য ভাবেন। আমার মনে হয় কুরআনের দৃষ্টিতে এবিষয়টি পুনঃমূল্যায়নযোগ্য।\nমোহাম্মদ মোজাম্মেল হক: সূরা বাকারা ২৭ নম্বর আয়াতে আল্লাহ তা’আলা বলেছেন, যারা ফাসেক তারা সেই সম্পর্কগুলোকে নষ্ট করে যেগুলো অক্ষুণ্ন রাখার জন্য আল্লাহ তাআলা বলেছেন। এই আয়াত থেকে আমরা বুঝতে পারি, আসলে রক্তের সম্পর্কের ব্যাপারে আমাদের করণীয় কী।\nRaihan Kabir Mraks: আপনার প্রতিটি উপদেশ খুবই উন্নত। এখানে এক সাথে অনেক উপদেশ আছে কিন্তু আমি উপদেশগুলো ক্রমানুসারে এবং ক্ষেত্র, পরিস্থিতি ও ঈমানের দাবি অনুসারে সাজাতে পারছি না। সংক্ষেপে তুলে ধরছি।\nআমি বুঝতে পারছি সম্পর্কের ক্ষেত্রে সীমা অতিক্রম করা উচিত নয় তবে একটা সম্পর্কের সাথে সাথে কি ক্ষেত্র, পরিস্থিতি ও ঈমানের দাবি অনুসারে কাজ করা উচিত নয়? সম্ভবত আপনি সেটাই বোঝাতে চেয়েছেন। কিন্তু কেন জানি মিস করে গেছি। আপনি একটু জনাবেন যদি মিস করে থাকি।\nযেমন, ১। জিহাদের ময়দানে বিখ্যাত ঘটনা, পানি পান করাতে গিয়ে পিপাসার্ত ব্যক্তি তার পাশের ব্যক্তির পানির প্রয়োজনীয়তা অনুভব করে তাকে পানি দিতে বলেন এবং এভাবে পানি কেউ না খেয়েই একটি কম্প্লিট সার্কেল শাহাদাহ বরণ করেন। ২। রমজানে মা আয়েশা রাঃ দান করতে করতে নিজের ইফতারের খাদ্যের দিকে খেয়াল রখেননি। ৩। নিজের প্রয়োজনের চাইতে ভাইয়ের প্রয়োজনীয়তাকে বেশি গুরুত্ব দেয়ার বিষয়ে তো অনেক কথা আছেই। নবী করিম (সা:) বলেছেন: “তোমরা ততক্ষণ পর্যন্ত মুমিন হবেনা, যতক্ষণ না পরস্পরকে মোহাব্বাত করবে।” (সহিহ মুসলিম) ইত্যাদি।\nএখন বিষয় হলো, আমি যাকে মহব্বত করবো সে তার যোগ্য কিনা সেটা তার ঈমানের ভিত্তিতে নির্ধারণ করা শেখাটাই কি আমাদের মূল উদ্দেশ্য হওয়া উচিত ছিলনা?\nমোহাম্মদ মোজাম্মেল হক: পোস্টের মধ্যে একটা কথা আছে, তুমি ততটুকু সেক্রিফাইস করবে যতটুকু স্যাক্রিফাইসের বোঝা তুমি স্বাচ্ছন্দ্যে বহন করতে পারবে।\nআর হাদিসে তো এটাই বলা আছে, তুমি অপর ভাইয়ের জন্য তাই পছন্দ করবে যা তুমি নিজের জন্য পছন্দ করো।\nআমরা আল্লাহ তা’আলার কাছে নিজেদেরকে সম্পূর্ণভাবে সোপর্দ করে দেই, সারেন্ডার করি। আপাতদৃষ্টিতে এই আত্মত্যাগের মাধ্যমে আমরা আসলে জগতে আমাদের প্রকৃত অবস্থানটাকে স্বীকার করে নিই, আমাদের সত্তাগত প্রকৃত অবস্থাটাকে আমরা মেনে নেই।\nনিজেকে বাদ দিয়ে অপর কে‌উ কখনো আমাদের কাছে গুরুত্বপূর্ণ হতে পারেনা। এই ‘নিজেকে’ কথাটা ভাল করে বুঝতে হবে। আমি আমার স্বার্থটাই দেখব। কিন্তু এই ‘আমি’ আসলে কে? আমি কি জগত সংসার থেকে সম্পূর্ণ বিচ্ছিন্ন কেউ?\nতা যদি না হই, তাহলে বুঝতে হবে আমি যখন কারো জন্য কিছু একটা করি, তখন সে আমার কেউ একজন সেজন্যই তার জন্য আমি তা করি। এবং আমার অমুকের জন্য এভাবে এই কাজ করাটা আমার জন্য সংগত, সেজন্য আমি আমার দায়িত্ববোধের কারণে সংশ্লিষ্ট কাজটা সম্পন্ন করি।\nএর থেকে স্পষ্ট বুঝা যায়, আমরা যাই করি না কেন, ‘আমি’ হচ্ছে আমার এবাদত থেকে মুয়ামালাত, এক কথায় সব কর্মকাণ্ডের কেন্দ্রবিন্দু। এই বিষয়ে এই ভিডিও বক্তব্যটা এক্সপ্লোর করে দেখতে পারো- cognitive centrality inanon-centered universe | কেন্দ্রবিহীন এই বিশ্বে রয়েছে অগুণিত জ্ঞানকেন্দ্র\nSaleh Din: “নিজেকে ক্ষতিগ্রস্ত করে আত্মত্যাগ করার পরিণতি কখনো ভালো হয় না।” কী করে স্যার? ধরুন যুদ্ধক্ষেত্রে? আন্দোলন সংগ্রামের ক্ষেত্রে? লাইফ সেক্রিফাইস – যা মানব জীবনের ইতিহাস-ঐতিহ্যও বটে।\nমোহাম্মদ মোজাম্মেল হক: মানুষ যখন যুদ্ধের ময়দানে আত্মত্যাগ করে তখন সে বৃহত্তর স্বার্থে জীবনের ঝুঁকি নেয়। এটি বাহ্যিকভাবে আত্মহত্যার সাথে খানিকটা সামঞ্জস্যপূর্ণ হলেও আমরা কাণ্ডজ্ঞান দিয়ে বুঝতে পারি, যুদ্ধের মাঠে জীবনের ঝুঁকি নিয়ে লড়াই করা অথবা নিশ্চিত মৃত্যু জেনেও এগিয়ে যাওয়া আর আত্মহত্যা করা, এই দুইটা কিন্তু এক জিনিস নয়।\nপ্রথমটার মধ্যে আছে কোনো বৃহত্তর লক্ষ্যকে অর্জন করার ব্যাপার। এই ‘বৃহত্তর লক্ষ্য’ হচ্ছে মানুষের সামষ্টিক জীবনের কোনো লক্ষ্য, সেটা হতে পারে সামাজিক কিংবা রাষ্ট্রীয় কোনো বিষয়।\nসালাউদ্দিন ভাই, আপনাকে বুঝতে হবে আমরা একইসাথে আমাদের ব্যক্তিগত জীবন, পারিবারিক জীবন, সামাজিক জীবন, রাষ্ট্রীয় জীবন, বৃহত্তর মানবিক জীবন, সকল জীবন যাপন করি। এবং এই সকল ভিন্ন ভিন্ন জীবনের কেন্দ্র হচ্ছে ‘আমি’, আমার একান্ত ব্যক্তি সত্তা।\nসুতরাং আমি যখন আমার কোনো কিছুর জন্য কোনো প্রকারের ঝুঁকি গ্রহণ করি তখন সেটা আমার যে একান্ত ‘আমি’ সেটা বাদ হয়ে বা গৌণ হয়ে যায় না।\nকথার কথা, কেউ যদি কোনো কুফরি কর্ম করে ইসলামের উপকার করতে চায়, মুসলমানদের উপকার করতে চায়, কিংবা দেশ ও জাতির উপর করতে চায়, সেটা মহান আল্লাহতালার কাছে কখনো গ্রহণযোগ্য হবে না, কোনো ব্যক্তির ঈমানের বিনিময়ে কোনো সেক্রিফাইস বা জিহাদ ইসলামী শরীয়ত দৃষ্টিতে গ্রহণযোগ্য হবে না।\nব্যক্তির ব্যক্তিগত স্বার্থের সাথে ব্যক্তি হিসেবে সে যেসব সমষ্টিগত ব্যাপারের সাথে সম্পর্কিত, সেগুলোর স্বার্থও জড়িত। ব্যক্তিকে ব্যক্তির দিক থেকে দেখা, ব্যক্তির প্রয়োজনে সমষ্টি, এভাবে মূল্যায়ন করা; আর ব্যক্তিকে সমষ্টির দিক থেকে মূল্যায়ন করা, দুইটা সম্পূর্ণ আলাদা ব্যাপার। দ্বিতীয় দৃষ্টিভঙ্গি অর্থাৎ সমষ্টিকে এক নম্বর বিষয় হিসেবে এবং ব্যক্তিকে সমষ্টির উপাদান মাত্র হিসেবে মনে করা, এটি হচ্ছে টোটালিটারিয়ান বা সর্বাত্মকবাদী দৃষ্টিভঙ্গি। ইসলাম এটি সমর্থন করে না।\nকারো ক্ষতি করা যাবে না, প্রতারণা করা যাবে না, একই সাথে নিজেকে ক্ষতিগ্রস্ত বা প্রতারিত হতে দেয়া যাবে না; এটা রাসূলুল্লাহ সাল্লাল্লাহু আলাইহি ওয়া সাল্লামের একটা হাদিস।\nইসলাম সামষ্টিক স্বার্থকে যথেষ্ট গুরুত্ব দিয়ে মূল্যায়ন করে। তবে সেটা ব্যক্তির এবং সমষ্টির স্বার্থের মধ্যে একটা ভারসাম্য স্থাপনের মাধ্যমে। এইজন্য ইসলাম মানুষকে মৃত্যু পরবর্তী জীবনে একটা চূড়ান্ত বিচার ব্যবস্থা এবং মানুষের জীবনের অনন্ত ধারাবাহিকতার কথা বলে।\nইসলামের দৃষ্টিতে যুদ্ধের মাঠে জীবন দেওয়া হচ্ছে বৃহত্তর অনন্ত জীবনে শহীদ হিসেবে বেশুমার লাভের ভাগীদার হওয়ার একটা ব্যাপার। এটাকে রীতিমতো ব্যবসা বলা যায়, যা সুরা সফ এর মধ্যে আল্লাহতালা বলেছেন। এ ব্যাপারে আপনি ভাল করে জানেন। আশা করি, আমি কী বলতে চেয়েছি বুঝতে পেরেছেন। ভালো থাকেন।\nSaleh Din: “কেউ চাইলেই নিজের জীবনকে নতুন আঙ্গিকে নতুন করে সাজাতে পারবে না।” এটা কেন স্যার? কী কী কারণে? এটা কি নূতন সীমাবদ্ধতা এরাইজ করার কারণে? নাকি, অতীত তাকে পিছু টানে তাই তার জন্য ব্যক্তিজীবন সীমিত হয়ে পড়ে?\nমোহাম্মদ মোজাম্মেল হক: আপনার উদ্ধৃত এই কথাটা যেখানে আছে সেখানে প্রাকৃতিক ব্যবস্থাপনাকে মেন্টেইন করার কথা বলা আছে। সেটার আলোকে এই কথাটাকে বুঝতে হবে। অর্থাৎ মানবজাতির দীর্ঘ ইতিহাসে ‘প্রকৃতি’ আমাদেরকে যেভাবে সেটআপ করেছে, একেকটা সামাজিক সম্পর্কের ব্যাপারে প্রকৃতিগতভাবে আমাদের যে দায়িত্ব ও কর্তব্য এবং অধিকার, সেই সেটআপকে আমরা যদি আবেগের বশে রিফর্মুলেইট করতে চাই, নতুন করে সাজাতে চাই, সেটা আমরা করতে পারবো না। যদিওবা করি, সেটার ফলাফল শেষ পর্যন্ত ভালো হবে না। সম্পর্কের এই নতুন বিন্যাস শেষ পর্যন্ত টেকসই হবে না। সেজন্য আমাদের উচিত প্রত্যেকটা সম্পর্ককে সেটার সীমার মধ্যে মেন্টেইন করা। এটাই আমি বুঝাতে চেয়েছি।\nSaleh Din: ধন্যবাদ, আমরা তা হলে বুঝলাম যে এই প্রাকৃতিক নিয়ম – এটা ইসলামের বিধি বিধানকেই বুঝায়। যা ভারসাম্যপূর্ণ ও ন্যায়ভিত্তিক। বিশ্বে এখন নূতন করে আধুনিকতার নামে সামাজিক সম্পর্কগুলোকে নিউ ফরমেটে সাজাতে চায়। বিশেষ করে লিভ টুগেদার, বিবাহপূর্ব নারী পুরুষের সম্পর্ক, সম্পত্তির ভাগ বন্টন, বিয়ের পরে স্বামী ও স্ত্রীর আচার-আচরণগত অধিকার ও সীমা ইত্যাদিকে বুঝানো যেতে পারে। যা মূলত চরম ভারসাম্যহীন ও বিশৃঙ্খলার দিকে সমাজকে নিয়ে যাচ্ছে।\nযাহোক, আপনি আরো বলেছেন, “কিন্তু মনে রাখবেন, সম্পর্ক মাত্রই হচ্ছে দেয়া-নেয়ার সম্পর্ক। সম্পর্ক মানেই হলো, সুনির্দিষ্ট কিছু অধিকার আদায় আর সুনির্দিষ্ট কিছু দায়িত্বপালনের ব্যাপার।” প্রশ্ন হলো- ইসলামী রাজনৈতিক দলের দায়িত্বশীলগণ জনগনের নিকট যে ওয়াদা করে বসে আছেন – তাও কি এর আওতায় পড়বে? বৃহত্তর আঙ্গিকে এখানে দেওয়া নেওয়াটা কোন আকারে হওয়া উচিত?\nমোহাম্মদ মোজাম্মেল হক: সেটা বিস্তারিত বলাটা আমার কাজ নয়। তবে আমি শুধু এতটুকু বলতে পারি, যে কোনো ধরনের সম্পর্ক, সেটা হোক ব্যক্তিগত, রাজনৈতিক, অর্থনৈতিক, সামাজিক কিংবা ধর্মীয়, সকল ধরনের সম্পর্ক হচ্ছে দেয়া-নেয়ার সম্পর্ক। কোন ধরনের সম্পর্কে কি কি জিনিস দেয়ার এবং কি কি জিনিস নেয়ার, সেটা সুনির্দিষ্টভাবে সে সম্পর্কের সাথেই সম্পর্কিত। এখানে আমরা যে কথাবার্তা বলছি সেটা হচ্ছে ওভারঅল বা সামগ্রিকভাবে।\nAbdullah Al Masud: এটা শুধু ভালোবাসার মানুষটার জন্য নয়, অন্যায় করা অফিসের বসের জন্যেও সমভাবে প্রযোজ্য। বসের স্নেহ পেয়ে তার কাছে ইমোশনাল হোস্টেজ হয়ে থাকাটাও কম নয়।\nমোহাম্মদ মোজাম্মেল হক: এই কথাগুলো আমি শুধুমাত্র প্রেমের সম্পর্কের জন্য বলেছি, এটি সঠিক নয়। বরং জীবনের যে কোনো পর্যায়ে যে কোনো ধরনের সম্পর্কের জন্যেই এই কথাগুলো সমভাবে প্রযোজ্য।\nপূর্ববর্তীবিয়ে করার ‘দণ্ড’ আর বিয়ে না করে ক্যাজুয়েল সেক্স অথবা লিভ টুগেদারের ‘মণ্ড’\nপরবর্তীইসলামী শাসন ব্যবস্থায়ও ‘শোষণ’ প্রক্রিয়া ছিল এবং এটাই স্বাভাবিক\nনিয়ম আর নীতির গোড়া হচ্ছে ভালোবাসা, যার শিকড় আবেগের গভীরে প্রোথিত\nনিয়ম আর নীতির সাথে আবেগ আর ভালোবাসার আপাতদৃষ্টিতে কোনো সম্পর্ক নাই। নিয়ম...\nআমার দৃষ্টিতে কোনো বিষয়ের সম্ভাব্য সব দিকেই কিছু না কিছু যুক্তি...


প্রাক্তন শিক্ষার্থী ও প্রাক্তন ছাত্রদের মধ্যে পার্থক্য 2019\nপ্রাক্তন শিক্ষার্থী এবং প্রাক্তন ছাত্রদের মধ্যে পার্থক্য\nপ্রাক্তন শিক্ষার্থী প্রাক্তন ছাত্রছাত্রী\nপ্রাক্তন ছাত্র এবং প্রাক্তন ছাত্রদের মধ্যে পার্থক্য খুবই মৌলিক; যদি এটি কিছু বিভ্রান্তিকর হয়, তাহলে দুটি ল্যাটিন শব্দ হচ্ছে। ইংরেজি ভাষায় ব্যবহৃত ল্যাটিন শব্দগুলি অন্যান্য নিয়ম ব্যবহার করে তাদের বিভিন্ন ফর্মগুলি তৈরি করে। সুতরাং, যদি আপনি প্রাক্তন এবং প্রাক্তন ছাত্রদের সাথে সমস্যা হয়, কেবল এই মনে রাখবেন। শব্দটি প্রাক্তন শিক্ষার্থী একটি ল্যাটিন ম্যালেরুলিন নামক নাম। এটি একটি পুরুষ স্নাতক বা যে কেউ পাস করেছে এবং বর্তমানে একটি পুরানো পুরুষ ছাত্রকে বোঝায়। এর বহুবচন অবশ্যই প্রাক্তন ছাত্রদের । যাইহোক, বর্তমান প্রেক্ষাপটে প্রাক্তন ছাত্রের শব্দটি কিছু পরিবর্তন হয়েছে। এই সব এই নিবন্ধে ব্যাখ্যা করা হবে।\nঅ্যালামনাস মানে কি?\nঅক্সফোর্ড ইংরেজি অভিধান অনুযায়ী, শব্দ প্রাক্তন ছাত্র 'একটি পুরুষ প্রাক্তন ছাত্র বা একটি নির্দিষ্ট স্কুল, কলেজ, বা বিশ্ববিদ্যালয় এর ছাত্র অর্থ'। 'মনে রাখবেন, আপনি যদি পুরুষ হন এবং আপনি বলতে চান যে আপনি আপনার বিশ্ববিদ্যালয়ে একজন প্রাক্তন ছাত্র ছিলেন তাহলে আপনাকে বলতে হবে' আমি প্রাক্তন ছাত্র। 'এই অনুসারে ব্যবহার করুন; অন্যথায় আপনি আপনার প্রাক্তন শিক্ষা প্রতিষ্ঠানের জন্য অপমান আনতে পারেন।\nএটা মনে রাখা আকর্ষণীয় যে এলুমনা শব্দটি মহিলা স্নাতক বা যে কেউ বেরিয়েছে এবং বর্তমানে একটি প্রাক্তন মহিলা ছাত্র তার বহুবচন ফর্ম হল আলমনা । সুতরাং যদি আপনি একটি মহিলা অতীতের ছাত্র বা একটি শিক্ষা প্রতিষ্ঠানের মহিলা স্নাতক হন, আপনি 'আমি alumna am' বলতে হবে 'মনে রাখবেন, যথাযথভাবে এটিকে ব্যবহার করেও প্রাক্তন এবং প্রাক্তন ছাত্রদের যথাযথভাবে ব্যবহার করার মতো গুরুত্বপূর্ণ।\nপ্রাক্তন শিক্ষার্থীদের অর্থ কী?\nপ্রাক্তন ছাত্র প্রাক্তন ছাত্র বহুবচন হয়। দুটি শব্দ প্রাক্তন ছাত্র এবং প্রাক্তন ছাত্রদের ব্যবহারের মধ্যে প্রধান পার্থক্য হল যে যদিও শব্দ 'প্রাক্তন ছাত্র' শব্দ 'বহুবচন' শব্দটি বহুবচনের উদ্দেশ্যে ব্যবহার করা হয়, এটি প্রায়ই বর্তমানে ব্যবহৃত হয় লিঙ্গ নির্বিশেষে বহুবচন অর্থে । অতএব প্রাক্তন শিক্ষার্থী বর্তমানে লিঙ্গ উভয় লিঙ্গ যে আউট পাস এবং বর্তমানে প্রাক্তন ছাত্রদের ছাত্রদের গ্রুপ হিসাবে বোঝা যায়। এটা পুরুষ এবং মহিলা স্নাতকদের গ্রুপ পড়ুন।\nপ্রাক্তন ছাত্রদের এই বাক্যটি ব্যবহার করুন, 'পেনসিলভানিয়া ইউনিভার্সিটির প্রাক্তন ছাত্র সমবেতক দপ্তরে একত্রিত হয়েছে। 'এখানে প্রাক্তন ছাত্র সংসদ সদস্যদের মধ্যে তাদের ডিগ্রী প্রাপ্ত পুরুষ ও মহিলা উভয় স্নাতকদের বোঝায়। অতএব, এটি সত্য যে, শব্দটি কেবল 'পুরুষ স্নাতক' এর অর্থ বোঝাতে ব্যবহৃত হয় না।\nএটা মনে করা বেশ আকর্ষণীয় যে, বিশ্বের কিছু অংশে যৌনতা থেকে বেরিয়ে আসতে পারে এমন বিভ্রান্তি দূর করতে শুধু আলাদা আলাদা আলাদা আলাদা আলাদা এবং আলমনাই হিসাবে ব্যবহৃত হয়।এই বাক্যটি বিবেচনা করে 'রাষ্ট্রপতির রাষ্ট্রদূত প্রাক্তন ছাত্র এবং সমাবর্তনকালে বিশ্ববিদ্যালয়ের আলমনাকে সম্বোধন করেন। 'দুটি শব্দ' প্রাক্তন ছাত্র 'এবং' আলমনাই 'স্পষ্টভাবে' পুরুষ স্নাতক 'এবং' মহিলা স্নাতকদের 'হিসাবে দুটি ভিন্ন অর্থ সুপারিশ। অন্যদিকে, 'গ্র্যাজুয়েটস' শব্দটিকে 'অ্যালামনাই' এবং 'আলমনাই' উভয়ের অনুভূতি জানাতে ব্যবহৃত হয়। শব্দ স্নাতকদের লিঙ্গ পার্থক্য নেই। অতএব, এটি কোনও সমস্যা ছাড়াই লিঙ্গ উভয় লিঙ্গ এবং উভয় লিঙ্গ ব্যবহার করা যেতে পারে।\n• প্রাক্তন শব্দটি একটি ল্যাটিন ম্যালেরুলিন নাম্বার। এটি একটি পুরুষ স্নাতক বা কাউকে যে আউট পাস হয়েছে এবং বর্তমানে একটি পুরানো পুরুষ ছাত্র যাও বোঝায়। তার বহুবচন অবশ্যই প্রাক্তনী ছাত্রদের হয়।\nযাইহোক, প্রাক্তন ছাত্র যৌনতা নির্বিশেষে বহুবচন অর্থে ব্যবহার করা হয়।\n• বিশ্বের কিছু অংশে, কেবল যৌনতা থেকে বেরিয়ে আসতে পারে এমন বিভ্রান্তি দূর করতে, দুটি আলাদা আলাদা আলমনা এবং আলমনা হিসাবে তৈরি করা হয়।\n• অন্যদিকে, 'গ্র্যাজুয়েটস' শব্দটির ব্যবহার 'অ্যালামনাই' এবং 'আলম্নে' উভয়ই বোঝাতে ব্যবহৃত হয়।\n• গ্র্যাজুয়েট কোন লিঙ্গ বিভাগ নেই অতএব, এটি কোনও সমস্যা ছাড়াই লিঙ্গ বা উভয় লিঙ্গে ব্যবহার করা যেতে পারে।\nআরআরজেইনিকস দ্বারা প্রাক্তনী গ্রুপ (সিসি বাই-এসএ 3. 0)


এবার হোয়াটসঅ্যাপের মাধ্যমে পাঠানো যাবে টাকা ? | uncategorized - News18 Bangla, Today's Latest Bengali News\nএবার হোয়াটসঅ্যাপের মাধ্যমে পাঠানো যাবে টাকা ?\nআরও বড় চমক নিয়ে আসতে চলেছে হোয়াটসঅ্যাপ ৷ ম্যাসেজ, অডি ও ভিডিয়োর পর এবার হোয়াটসঅ্যাপের মাধ্যমে পাঠানো যাবে টাকা ৷\nLast Updated: July 5, 2017, 12:07 PM IST\n#নয়াদিল্লি: আরও বড় চমক নিয়ে আসতে চলেছে হোয়াটসঅ্যাপ ৷ ম্যাসেজ, অডি ও ভিডিয়োর পর এবার হোয়াটসঅ্যাপের মাধ্যমে পাঠানো যাবে টাকা ৷\nসম্প্রতি স্টেট ব্যাঙ্ক অফ ইন্ডিয়া, ন্যাশনাল পেমেন্টস কর্পোরেশন অফ ইন্ডিয়া (এনপিসিআই)-সহ বিভিন্ন সংস্থার সঙ্গে কথাবার্তাও শুরু করেছে হোয়াটসঅ্যাপ কর্তৃপক্ষ। ‘ইউনিফায়েড পেমেন্ট ইন্টারফেস’ (ইউপিআই) পদ্ধতিতে টাকা লেনদেন ইতিমধ্যেই চালু হয়েছে দেশের বিভিন্ন ব্যাঙ্কে । এর সাহায্যে এক ব্যাঙ্ক থেকে অন্য ব্যাঙ্কে সহজেই টাকা লেনদেন করা যাবে ৷\nএবার হোয়াটসঅ্যাপে প্রথমে কার সঙ্গে টাকা লেনদেন করবে তাকে চিহ্নিত করবে ও পরে ইউনিফায়েড পেমেন্ট ইন্টারফেসের মাধ্যমে টাকা লেনদেন করা সম্ভব হবে ৷ এছাড়া ওয়ালেটের মাধ্যমেও টাকা লেনদেন করা যাবে ৷\nইতিমধ্যেই UPI ও ওয়ালেট পরিষেবা লঞ্চ করার জন্য YES Bank -এর সঙ্গে গাঁটছড়া বেঁধেছে ৷\nবর্তমানে প্রায় ২০ কোটি মানুষ হোয়াসটঅ্যাপ ব্যবহার করেন ৷ এই বিশাল সংখ্যাক মানুষকে হোয়াটসঅ্যাপের মাধ্যমে সহজে টাকা লেনদেন করার সুযোগ দিতে চায় কর্তৃপক্ষ ৷ তবে পুরো বিষয়টি নিয়ে এখনও কিছু স্পষ্ট ভাবে জানানো হয়নি ৷ পরিকল্পনা চলছে ৷ ব্যবহারকারীদের নিরাপত্তা এই ক্ষেত্রে অত্যন্ত গুরুত্বপূর্ণ ৷ সমস্ত দিক খতিয়ে দেখার পর হোয়াটসঅ্যাপকে এই সুযোগ দেওয়া হবে কিনা তা এখনও জানা যায়নি ৷\nFirst published: July 5, 2017, 12:07 PM IST\n#Bengali News#Financial Transaction Through Whatsapp#integrate UPI-based digital payment in India#Send money through Whatsapp#Whatsapp